മലബാര് കലാപം: മുസ്ലിംലീഗ് ഫാസിസ്റ്റ് വിരുദ്ധ കൂട്ടായ്മ 31ന് കോഴിക്കോട്: മലബാര് കലാപത്തില് രക്തസാക്ഷികളായവരെ സ്വാതന്ത്ര്യ സമര പട്ടികയില് നിന്ന് ഒഴിവാക്കിയ ഇന്ത്യന് കൗണ്സില് ഒഫ് ഹിസ്റ്റോറിക്കല് റിസര്ച്ചിന്റെ നടപടിക്കെതിരെ പഞ്ചായത്ത്, മുനിസിപ്പല് കേന്ദ്രങ്ങളില് 31ന് വൈകീട്ട് ഫാസിസ്റ്റ് വിരുദ്ധ കൂട്ടായ്മകള് സംഘടിപ്പിക്കുമെന്ന് മുസ്ലിം ലീഗ് സംസ്ഥാന ജനറല് സെക്രട്ടറി പി.എം.എ സലാം അറിയിച്ചു. ചരിത്രത്തിന്റെ അപനിര്മിക്കെതിരെ ഫാസിസ്റ്റ് വിരുദ്ധ കൂട്ടായ്മ എന്ന ശീര്ഷകത്തിലാണ് പ്രതിഷേധ കൂട്ടായ്മ. അതാത് പ്രദേശങ്ങളിലെ മതേതര ചേരിയിലെ പ്രമുഖ വ്യക്തികളെയും ചരിത്രാന്വേഷികളെയും പങ്കെടുപ്പിച്ചു കൊണ്ട് മുസ്ലിംലീഗ് പഞ്ചായത്ത്, മുനിസിപ്പല് കമ്മിറ്റികളുടെ നേതൃത്വത്തിലാണ് കൂട്ടായ്മ സംഘടിപ്പിക്കുകയെന്നും അദ്ദേഹം പറഞ്ഞു.